Өзбекстанда 3 жасар баланы пышақтап өлтірген ер адам 24 жылға қамалды
DATE: 20:10, 29 Қараша 2024 | GMT +5
TITLE: Өзбекстанда 3 жасар баланы пышақтап өлтірген ер адам 24 жылға қамалды
URL: https://kaz.inform.kz/news/ozbekstanda-3-zhasar-balani-pishaktap-oltrgen-er-adam-24-zhilga-kamaldi-6dd0d5/
META: DATE: 20:10, 29 Қараша 2024 | GMT +5
TOTAL WORDS: 106
AUTHOR(S):
TEXT: Өзбекстан Жоғарғы сотының мәліметіне сәйкес, 2024 жылдың 9 шілдесінде 30 жастағы ер адам заңды некесіз бірге тұрған әйелмен жанжалдасып қалған. Салдарынан ол әйелдің бірінші некесінен туған 3 жасар ұлын бірнеше рет пышақтаған. Осыдан кейін ер адам оқиға орнынан ізін суытқан. Баланың ауруханаға жеткенше жаны үзілген. 29 қарашада Қылмыстық істер бойынша Мирзо Ұлықбек аудандық сотында С. М-ға қатысты қылмыстық іс бойынша ашық сот отырысы аяқталып, үкім жарияланды. Сотталушы тағайындалған жазаның алғашқы 4 жылын түрмеде, қалғанын қатаң режимдегі колонияларда өткізеді. Айта кетейік, бұған дейін Өзбекстанда сүйген жігітін пышақтаған қыз сотталғанын жазған едік. Сонымен қатар биыл 10 айда Өзбекстан соттары тұрмыстық зорлық-зомбылық қылмыстарын жасаған 15 826 адамды жауапқа тартқан
